સુરતના લૅન્ડમાર્ક ડેવલપર્સના જયેશ પટેલ, જનક પટેલ અને સંજય મંગુકિયાની ઉધના સ્થિત ઑફિસ પર ગત શુક્રવારે મોડી સાંજથી દરોડા ચાલુ કરવામાં આવ્યા હતા. આ દરોડામાં રૃા. ૨ કરોડની વેટ ચોરી બહાર આવી હતી. બીજી તરફ અભિરીત એન્ટર પ્રાઈસના આલોક મુખરજી, માલવિકા મુખરજી, શીલા આલોક મુખરજી, હાર્દિક દેસાઈ અને જિતેન્દ્ર વરાડેની ઑફિસ પર કરવામાં આવેલી તપાસ દરમિયાન પ્રાથમિક રીતે રૃા. ૪૫ લાખની વેટની ચોરી કરી હોવાનું ધ્યાનમાં આવ્યું હતું. અભિરીત એન્ટરપ્રાઈસે વર્કસ કોન્ટ્રાક્ટ માટેની માફી યોજનામાં રૃા. ૬.૩૬ લાખની વેટની ચોરીની કબૂલાત કરીને તે રકમ જમા પણ કરાવી હતી. આ બંને પાર્ટીઓની ઉધના અને સુરતના કેનાલ રોડ પર જહાંગીરા બાદની ઑફિસ ઉપરાંત દહેજ ખાતેના તેમના પ્લોટને પણ ટાંચ લગાડી દેવામાં આવી છે. લૅન્ડ માર્ક ડેવલપરે વેટની જવાબદારી પેટે કોઈ જ રકમ જમા આપી નથી. આ અગાઉ અમદાવાદના પાંચ બિલ્ડર્સ ગુ્રપ તક્ષશિલા બિલ્ડર્સ, વિશ્વનાથ બિલ્ડર્સ, માયકા બિલ્ડર્સ, સન બિલ્ડર અને ગિરીવર બિલ્ડર પર પાડવામાં આવેલા દરોડામાં કુલ મળીને રૃા. ૧૬.૫૭ કરોડની વેટની ચોરી પકડાઈ હતી. વિશ્વનાથ બિલ્ડર્સની અન્ય એક જૂની કંપનીના હિસાબો તપાસતા તેમાંથી રૃા. ૫૧ લાખની વેટ ચોરી પકડાઈ હતી. ત્યારબાદ અન્ય બે ગુ્રપ ઓઝોન ગુ્રપ અને સર્જક ગુ્રપની રૃા. ૩.૨૦ કરોડની ચોરી પકડાઈ હતી. તેમની સાથે સાથે જ ભાવનગર અને તેની પરિસરમાં અમરેલી જિલ્લામાં આવેલા કેટલાક વિસ્તારના બિલ્ડરો પર પાડવામાં આવેલા દરોડામાં રૃા. ૧.૦૬ કરોડની વેટની ચોરી પકડાઈ હતી. અમદાવાદ અને ભાવનગરના બિલ્ડરોએ દરોડા દરમિયાન રૃા. ૪૪ લાખના ચૅક પણ જમા આપ્યા હતા.